CELEX: 32005L0087
Language: fi
Date: 2005-12-05 00:00:00
Title: Komission direktiivi 2005/87/EY, annettu  5 päivänä joulukuuta 2005 , haitallisista aineista eläinten rehuissa annetun Euroopan parlamentin ja neuvoston direktiivin 2002/32/EY liitteen I muuttamisesta lyijyn, fluorin ja kadmiumin osalta   (ETA:n kannalta merkityksellinen teksti)

6.12.2005   
            
            
               FI
            
            
               Euroopan unionin virallinen lehti
            
            
               L 318/19
            
         KOMISSION DIREKTIIVI 2005/87/EY,
   annettu 5 päivänä joulukuuta 2005,
   haitallisista aineista eläinten rehuissa annetun Euroopan parlamentin ja neuvoston direktiivin 2002/32/EY liitteen I muuttamisesta lyijyn, fluorin ja kadmiumin osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon haitallisista aineista eläinten rehuissa 7 päivänä toukokuuta 2002 annetun Euroopan parlamentin ja neuvoston direktiivin 2002/32/EY (1) ja erityisesti sen 8 artiklan 1 kohdan,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (2) ja erityisesti sen 13 artiklan 2 kohdan kolmannen virkkeen,
   sekä katsoo seuraavaa:
   
               (1)
            
            
               Direktiivissä 2002/32/EY säädetään, että sellaisten rehuksi tarkoitettujen tuotteiden käyttö, jotka sisältävät direktiivin liitteessä I vahvistetut enimmäismäärät ylittävän määrän haitallisia aineita, on kielletty.
            
         
               (2)
            
            
               Kun direktiivi 2002/32/EY hyväksyttiin, komissio totesi, että kyseisen direktiivin liitteessä I vahvistettuja säännöksiä tarkistettaisiin ajan tasalle saatetun tieteellisen riskinarvioinnin pohjalta ja ottaen huomioon kielto laimentaa millään lailla sellaisia eläinten rehuksi tarkoitettuja saastuneita tuotteita, jotka eivät ole säännösten mukaisia.
            
         
               (3)
            
            
               Euroopan elintarviketurvallisuusviranomaisen alainen elintarvikeketjun vierasaineita käsittelevä tiedelautakunta antoi 2 päivänä kesäkuuta 2004 komission pyynnöstä lausunnon, joka koski lyijyä haitallisena aineena eläinten rehussa.
            
         
               (4)
            
            
               Elintarvikkeiden lyijykontaminaatio on uhka kansanterveydelle. Lyijy kertyy jossakin määrin munuaisten ja maksan kudoksiin, lihaskudoksissa on hyvin alhaisia lyijyjäämiä ja kulkeutuminen maitoon on vähäistä. Näin ollen eläinperäiset elintarvikkeet eivät ole tärkeä lähde ihmisten lyijyaltistukselle.
            
         
               (5)
            
            
               Naudat ja lampaat vaikuttavat olevan herkimpiä eläinlajeja akuutille lyijytoksisuudelle. On todettu yksittäisiä myrkytyksiä, jotka johtuvat saastuneilta alueilta peräisin olevan rehuaineksen nauttimisesta tai lyijylähteiden vahingossa tapahtuneesta nauttimisesta. Euroopan unionissa kaupan pidetyistä rehuaineksista löydetyt tasot eivät kuitenkaan aiheuta kliinisiä myrkytysoireita.
            
         
               (6)
            
            
               Eläinten rehuun tarkoitetuissa tuotteissa olevaa lyijyä koskevat voimassa olevat säännökset ovat yleisesti ottaen tarkoituksenmukaisia varmistamaan, että tuotteet eivät aiheuta vaaraa ihmisten tai eläinten terveydelle taikka vaikuta haitallisesti kotieläintuotantoon.
            
         
               (7)
            
            
               Naudat ja lampaat vaikuttavat olevan herkimpiä eläinlajeja, ja nurmirehu on merkittävä osa niiden päivittäistä rehuannosta, joten on tärkeää tehdä selvitys, jossa tarkastellaan mahdollisuutta edelleen alentaa lyijyn enimmäismäärää nurmirehussa.
            
         
               (8)
            
            
               Lisäksi on asianmukaista vahvistaa lyijyn enimmäismäärät hivenaineiden, sidonta-aineiden ja paakkuuntumisenestoaineiden funktionaalisiin ryhmiin kuuluvissa lisäaineissa sekä esiseoksissa. Esiseoksille vahvistetussa enimmäismäärässä otetaan huomioon lisäaineet, joissa on korkeimmat lyijypitoisuudet, muttei eri eläinlajien herkkyyttä lyijylle. Esiseosten valmistajan vastuulla on eläinten terveyden ja kansanterveyden suojaamiseksi varmistaa, että esiseoksia koskevien enimmäismäärien noudattamisen lisäksi esiseosten käyttöohjeet ovat täydennys- ja täysrehuja koskevien enimmäismäärien mukaiset.
            
         
               (9)
            
            
               Euroopan elintarviketurvallisuusviranomaisen alainen elintarvikeketjun vierasaineita käsittelevä tiedelautakunta antoi 22 päivänä syyskuuta 2004 komission pyynnöstä lausunnon, joka koski fluoria haitallisena aineena eläinten rehussa.
            
         
               (10)
            
            
               Fluori kertyy erityisesti kalkkipitoisiin kudoksiin. Sen kulkeutuminen syötäviin kudoksiin, myös maitoon ja muniin, on sitä vastoin vähäistä. Eläinperäisissä elintarvikkeissa olevat fluoripitoisuudet vaikuttavat näin ollen vain marginaalisesti ihmisten altistumiseen.
            
         
               (11)
            
            
               Fluoripitoisuudet laitumilla, ruohokasveissa ja rehuseoksissa ovat yleensä EU:ssa alhaiset, ja näin ollen eläinten altistuminen fluorille on yleensä niin vähäistä, ettei se aiheuta haitallisia vaikutuksia. Joillakin erityisillä maantieteellisillä alueilla ja etenkin sellaisten teollisuuslaitosten läheisyydessä, joilla on suuria fluoripäästöjä, liiallinen altistuminen fluorille kuitenkin aiheuttaa hampaiden ja luuston poikkeavuuksia.
            
         
               (12)
            
            
               Eläinten rehuun tarkoitetuissa tuotteissa olevaa fluoria koskevat voimassa olevat säännökset ovat tarkoituksenmukaisia varmistamaan, että tuotteet eivät aiheuta vaaraa ihmisten tai eläinten terveydelle taikka vaikuta haitallisesti kotieläintuotantoon.
            
         
               (13)
            
            
               Käytetyllä uuttomenetelmällä on suuri vaikutus määritystulokseen, minkä vuoksi on asianmukaista määritellä uuttomenetelmä. Uuttoon voidaan käyttää vastaavia menetelmiä, joiden uuttotehokkuuden on osoitettu olevan saman tasoinen.
            
         
               (14)
            
            
               Meriäyriäisiä, kuten krilliä, koskevaa fluoripitoisuutta on muutettava, jotta voitaisiin ottaa huomioon uusi käsittelytekniikka, jolla parannetaan ravitsemuksellista laatua ja vähennetään biomassan hävikkiä, mutta jonka tuloksena lopputuotteen fluoripitoisuus on korkeampi.
            
         
               (15)
            
            
               Rehujen lisäaineista annetun neuvoston direktiivin 70/524/ETY liitteiden muuttamisesta 26 päivänä lokakuuta 1984 annetussa komission direktiivissä 84/547/ETY (3) vahvistetaan enimmäismäärä fluorille vermikuliitissa (E 561). Direktiivin 2002/32/EY soveltamisalaan sisältyy mahdollisuus vahvistaa enimmäismäärät rehun lisäaineissa oleville haitallisille aineille, ja haitallisia aineita koskevat säännöt olisi koottava yhdeksi tekstiksi selkeyden parantamiseksi.
            
         
               (16)
            
            
               Euroopan elintarviketurvallisuusviranomaisen alainen elintarvikeketjun vierasaineita käsittelevä tiedelautakunta antoi 2 päivänä kesäkuuta 2004 komission pyynnöstä lausunnon, joka koski kadmiumia haitallisena aineena eläinten rehussa.
            
         
               (17)
            
            
               Elintarvikkeiden kadmiumkontaminaatio on uhka kansanterveydelle. Kadmiumin kertyminen eläinten kudoksiin riippuu ravinnon kadmiumpitoisuudesta ja altistumisen kestosta. Eläinten, kuten lihasikojen ja broilereiden, lyhyt elinkaari minimoi haitallisten kadmiumkertymien riskin eläinten syötävissä kudoksissa. Märehtijät ja hevoset voivat kuitenkin altistua laitumilla olevalle kadmiumille koko elinaikanaan. Joillakin erityisillä alueilla tämä saattaa johtaa kadmiumin haitalliseen kertymiseen erityisesti munuaisiin.
            
         
               (18)
            
            
               Kadmium on myrkyllistä kaikille eläinlajeille. Useimmissa tuotantoeläimissä, mukaan luettuna sioissa, joita pidetään herkimpänä lajina, ei todennäköisesti esiinny vakavia kliinisiä oireita, jos ravinnon kadmiumpitoisuus on alle 5 mg/rehukilo.
            
         
               (19)
            
            
               Eläinten rehuun tarkoitetuissa tuotteissa olevaa kadmiumia koskevat voimassa olevat säännökset ovat tarkoituksenmukaisia varmistamaan, että tuotteet eivät aiheuta vaaraa ihmisten tai eläinten terveydelle taikka vaikuta haitallisesti kotieläintuotantoon.
            
         
               (20)
            
            
               Enimmäismääriä ei ole vahvistettu lemmikkieläinten ruuan eikä muiden kivennäisperäisten rehuaineiden kuin fosfaattien osalta. On asianmukaista vahvistaa enimmäismäärät näille eläinten rehuksi tarkoitetuille tuotteille. On asianmukaista muuttaa nykyistä kadmiumin enimmäismäärää kalanrehussa, jotta voidaan ottaa huomioon uusin kehitys kalanrehun valmistuksessa, jossa siihen sisällytetään suurempi osuus kalaöljyä ja kalajauhoa. Lisäksi on asianmukaista vahvistaa kadmiumin enimmäismäärät hivenaineiden, sidonta-aineiden ja paakkuuntumisenestoaineiden funktionaalisiin ryhmiin kuuluvissa lisäaineissa sekä esiseoksissa. Esiseoksille vahvistetussa enimmäismäärässä otetaan huomioon lisäaineet, joissa on korkeimmat kadmiumtasot, muttei eri eläinlajien herkkyyttä kadmiumille. Kuten asetuksen (EY) N:o 1831/2003 16 artiklassa säädetään, esiseosten valmistajan vastuulla on eläinten terveyden ja kansanterveyden suojaamiseksi varmistaa, että esiseoksia koskevien enimmäismäärien noudattamisen lisäksi esiseosten käyttöohjeet ovat täydennys- ja täysrehuja koskevien enimmäismäärien mukaiset.
            
         
               (21)
            
            
               Direktiivi 2002/32/EY ja direktiivi 84/547/ETY olisi näin ollen muutettava vastaavasti.
            
         
               (22)
            
            
               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN DIREKTIIVIN:
   1 artikla
   Muutetaan direktiivin 2002/32/EY liite I tämän direktiivin liitteen mukaisesti.
   2 artikla
   Vahvistetaan fluorin enimmäispitoisuudeksi tämän direktiivin liitteessä annettu pitoisuus, sanotun kuitenkaan rajoittamatta sidonta-aineiden, paakkuuntumisenestoaineiden ja sakeuttamisaineiden ryhmään kuuluvan lisäaineen vermikuliitin hyväksymistä koskevia muita edellytyksiä, joista säädetään direktiivissä 70/524/ETY.
   3 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään kahdentoista kuukauden kuluttua voimaantulosta. Niiden on toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko viipymättä.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.
   4 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   5 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 5 päivänä joulukuuta 2005.
      
         
            Komission puolesta
         
         Markos KYPRIANOU
         
            Komission jäsen
         
      
   
   
      (1)  EYVL L 140, 30.5.2002, s. 10. Direktiivi sellaisena kuin se on viimeksi muutettuna komission direktiivillä 2005/8/EY (EUVL L 27, 29.1.2005, s. 44).
   
      (2)  EUVL L 268, 18.10.2003, s. 29. Asetus sellaisena kuin se on viimeksi muutettuna komission asetuksella (EY) N:o 378/2005 (EUVL L 59, 5.3.2005, s. 8).
   
      (3)  EYVL L 297, 15.11.1984, s. 40.
   
      LIITE
      Muutetaan direktiivin 2002/32/EY liite I seuraavasti:
      
                  1)
               
               
                  Korvataan lyijyä koskeva rivi 2 seuraavasti:
                  
                              Haitalliset aineet
                           
                           
                              Eläinten rehuiksi tarkoitetut tuotteet
                           
                           
                              Enimmäispitoisuus mg/kg (ppm) rehussa, jonka kosteuspitoisuus on 12 %
                           
                        
                              (1)
                           
                           
                              (2)
                           
                           
                              (3)
                           
                        
                              
                                          ”2.
                                       
                                       
                                          Lyijy (1)
                                          
                                       
                                    
                           
                              Rehuaineet, paitsi
                           
                           
                              10
                           
                        
                              – nurmirehu (2)
                              
                           
                           
                              30 (3)
                              
                           
                        
                              – fosfaatit ja kalkkipitoinen merilevä
                           
                           
                              15
                           
                        
                              – kalsiumkarbonaatti
                           
                           
                              20
                           
                        
                              – hiivat
                           
                           
                              5
                           
                        
                              Hivenaineyhdisteiden funktionaaliseen ryhmään kuuluvat lisäaineet, paitsi
                           
                           
                              100
                           
                        
                              – sinkkioksidi
                           
                           
                              400 (3)
                              
                           
                        
                              – mangaani(II)oksidi, rautakarbonaatti, kuparikarbonaatti
                           
                           
                              200 (3)
                              
                           
                        
                              Sidonta-aineiden ja paakkuuntumisenestoaineiden funktionaaliseen ryhmään kuuluvat lisäaineet, paitsi
                           
                           
                              30 (3)
                              
                           
                        
                              – tuliperäinen klinoptiloliitti
                           
                           
                              60 (3)
                              
                           
                        
                              Esiseokset
                           
                           
                              200 (3)
                              
                           
                        
                              Täydennysrehut, paitsi
                           
                           
                              10
                           
                        
                              – kivennäisrehut
                           
                           
                              15
                           
                        
                              Täysrehut
                           
                           
                              5
                           
                        
            
                  2)
               
               
                  Korvataan fluoria koskeva rivi 3 seuraavasti:
                  
                              Haitalliset aineet
                           
                           
                              Eläinten rehuiksi tarkoitetut tuotteet
                           
                           
                              Enimmäispitoisuus mg/kg (ppm) rehussa, jonka kosteuspitoisuus on 12 %
                           
                        
                              (1)
                           
                           
                              (2)
                           
                           
                              (3)
                           
                        
                              
                                          ”3.
                                       
                                       
                                          Fluori (4)
                                          
                                       
                                    
                           
                              Rehuaineet, paitsi
                           
                           
                              150
                           
                        
                              – eläinperäiset rehut, paitsi meriäyriäiset kuten krilli
                           
                           
                              500
                           
                        
                              – meriäyriäiset kuten krilli
                           
                           
                              3 000
                           
                        
                              – fosfaatit
                           
                           
                              2 000
                           
                        
                              – kalsiumkarbonaatti
                           
                           
                              350
                           
                        
                              – magnesiumoksidi
                           
                           
                              600
                           
                        
                              – kalkkipitoinen merilevä
                           
                           
                              1 000
                           
                        
                              Vermikuliitti (E 561)
                           
                           
                              3 000 (5)
                              
                           
                        
                              Täydennysrehut
                           
                           
                               
                           
                        
                              – sisältävät ≤ 4 % fosforia
                           
                           
                              500
                           
                        
                              – sisältävät > 4 % fosforia
                           
                           
                              125 per 1 % fosforia
                           
                        
                              Täysrehut, paitsi
                           
                           
                              150
                           
                        
                              – nautakarjan, lampaiden ja vuohien täysrehut
                           
                           
                               
                           
                        
                              – – imetyksen aikana
                           
                           
                              30
                           
                        
                              – – muut
                           
                           
                              50
                           
                        
                              – sikojen täysrehut
                           
                           
                              100
                           
                        
                              – siipikarjan täysrehut
                           
                           
                              350
                           
                        
                              – kananpoikien täysrehut
                           
                           
                              250
                           
                        
            
                  3)
               
               
                  Korvataan kadmiumia koskeva rivi 6 seuraavasti:
                  
                              Haitalliset aineet
                           
                           
                              Eläinten rehuiksi tarkoitetut tuotteet
                           
                           
                              Enimmäispitoisuus mg/kg (ppm) rehussa, jonka kosteuspitoisuus on 12 %
                           
                        
                              (1)
                           
                           
                              (2)
                           
                           
                              (3)
                           
                        
                              
                                          ”6.
                                       
                                       
                                          Kadmium (4)
                                          
                                       
                                    
                           
                              Kasviperäiset rehuaineet
                           
                           
                              1
                           
                        
                              Eläinperäiset rehuaineet
                           
                           
                              2
                           
                        
                              Kivennäisperäiset rehuaineet, paitsi
                           
                           
                              2
                           
                        
                              – fosfaatit
                           
                           
                              10
                           
                        
                              Hivenaineyhdisteiden funktionaaliseen ryhmään kuuluvat lisäaineet, paitsi
                           
                           
                              10
                           
                        
                              – kuparioksidi, mangaani(II)oksidi, sinkkioksidi ja mangaanisulfaattimonohydraatti
                           
                           
                              30 (7)
                              
                           
                        
                              Sidonta-aineiden ja paakkuuntumisenestoaineiden funktionaaliseen ryhmään kuuluvat lisäaineet
                           
                           
                              2
                           
                        
                              Esiseokset
                           
                           
                              15 (7)
                              
                           
                        
                              Kivennäisrehut
                           
                           
                               
                           
                        
                              – sisältävät < 7 % fosforia
                           
                           
                              5
                           
                        
                              – sisältävät ≥ 7 % fosforia
                           
                           
                              0,75 per 1 % fosforia, enintään 7,5
                           
                        
                              Lemmikkieläinten täydennysrehut
                           
                           
                              2
                           
                        
                              Muut täydennysrehut
                           
                           
                              0,5
                           
                        
                              Nautakarjan, lampaiden ja vuohien täysrehut sekä kalanrehut, paitsi
                           
                           
                              1
                           
                        
                              – lemmikkieläinten täysrehut
                           
                           
                              2
                           
                        
                              – vasikoiden, karitsojen ja kilien täysrehut ja muut täysrehut
                           
                           
                              0,5
                           
                        
            
         (1)  Enimmäismäärät viittaavat lyijyn analyyttiseen määritykseen, jossa uutto tehdään typpihapolla (5 % w/w) 30 minuutin ajan kiehumispisteessä. Määrityksessä voidaan käyttää vastaavia uuttomenetelmiä, joiden osalta voidaan osoittaa, että niiden uuttotehokkuus on samantasoinen.
      
         (2)  Nurmirehu kattaa eläinten rehuksi tarkoitetut tuotteet, joita ovat esimerkiksi heinä, säilörehu ja tuore ruoho.
      
         (3)  Määriä tarkastellaan 31 päivään joulukuuta 2007 mennessä, ja tavoitteena on alentaa enimmäismääriä.”
      
         (4)  Enimmäismäärät viittaavat fluorin analyyttiseen määritykseen, jossa uutto tehdään 1 N suolahapolla 20 minuutin ajan huoneenlämmössä. Määrityksessä voidaan käyttää vastaavia uuttomenetelmiä, joiden osalta voidaan osoittaa, että niiden uuttotehokkuus on samantasoinen.
      
         (5)  Määriä tarkastellaan 31 päivään joulukuuta 2007 mennessä, ja tavoitteena on alentaa enimmäismääriä.”
      
         (6)  Enimmäismäärät viittaavat kadmiumin analyyttiseen määritykseen, jossa uutto tehdään typpihapolla (5 % w/w) 30 minuutin ajan kiehumispisteessä. Määrityksessä voidaan käyttää vastaavia uuttomenetelmiä, joiden osalta voidaan osoittaa, että niiden uuttotehokkuus on samantasoinen.
      
         (7)  Määriä tarkastellaan 31 päivään joulukuuta 2007 mennessä, ja tavoitteena on alentaa enimmäismääriä.”